Source: http://www.csmoradea.ro/csm-oradea-s-a-calificat-in-finala-ligii-nationale-de-baschet-masculin-pentru-a-3-a-oara/
Timestamp: 2018-06-18 14:55:05+00:00

Document:
www.csmoradea.ro | CSM Oradea s-a calificat în finala Ligii Naționale de baschet masculin pentru a 3-a oară!
CSM Oradea s-a calificat în finala Ligii Naționale de baschet masculin pentru a 3-a oară!
CSM CSU Oradea s-a calificat pentru a 3-a oară în finala Ligii Naționale de baschet masculin. Secția de baschet aniversează 15 ani de existență (n.r. de la fondarea clubului preluat sub umbrela CSM un pic mai târziu) cu cea de-a 3-a calificare în ultimul act al campionatului în ultimele cinci ediții desfășurate.
Leii Roșii au trecut de CSU Sibiu, scor 71-61, în Meciul 4 al semifinalei LNBM 2017/18. În urma acestui rezultat, seria s-a încheiat cu scorul general de 3-1. Astfel, formația orădeană ajunge la 6-0 în Meciul 4 al unei serii de playoff pe sistemul cel mai bun din cinci partide în condițiile în care conduce cu 2-1 la general.
CSM-ul a pătruns pentru prima dată în finala Ligii Naționale în ediția 2013/14. Atunci Oradea a trecut de BC Mureș cu 3-0 la general și a întâlnit CSU Asesoft Ploiești în marea finală. Una pierdută cu 3-2 la general, după un Meci 5 de senzație, adjudecat de prahoveni cu scorul de 100-94.
Doi ani mai târziu, în ediția 2015/16, CSM CSU Oradea a avansat în ultimul act după 3-1 în semifinala cu U-BT Cluj-Napoca. În ultimul act, Leii Roșii au depășit BC Mureș cu scorul general de 3-2, scor 79-73 în decisivul de la Arena Antonio Alexe.
Va fi cea de-a 5-a medalie în LNBM din istoria secției de baschet masculin, după aurul din 2016, argintul din 2014, respectiv bronzul din 2013 și 2017. Va fi cea de-a 6-a finală din istoria secției de baschet masculin. Alături de finalele LNBM 2014 și 2016, CSM-ul a disputat finala Cupei României în 2014, 2016 și 2018. Așadar, pentru a 3-a oară în istorie, CSM Oradea ajunge în finala campionatului după ce a disputat și finala cupei. În fine, CSM CSU Oradea va juca pentru a 7-a oară în istorie pentru trofeu. Roș-albaștrii au și o SuperCupă disputată. Acesta s-a consemnat în 2016.
tags: baschet csm csu oradea finala lnbm oradea trofeu
Declarații Cristian Achim după calificarea CSM CSU Oradea în finala Ligii Naționale de baschet – ediția 2017/18
Așteptarea a meritat!

References: CSM 

CSM 

CSM 
 CSM 
 CSM 
 CSM 
 CSM 
 csm 
 CSM